
          ROMÂNIA 

JUDEŢUL CONSTANŢA

ORAŞUL TECHIRGHIOL

Anexa la Proiect HCL nr. 35/22.02.2023
Metodologia privind acordarea
stimulentului financiar pentru constituirea familiei

Familia a reprezentat, de-a lungul timpului, instituţia fundamentală pentru supravieţuirea individului şi reproducerea societăţii, păstrătoarea tradiţiilor şi a valorilor indivizilor, un reper de stabilitate. În această accepţiune de idei, căsătoria şi familia se constituie ca aşezăminte şi structuri majore ale existenţei pentru întemeierea unei familii, astfel că tinerii trebuie sprijiniţi de către stat în a-şi forma familii, aşadar Autoritatea Publică Locală Techirghiol vine în sprijinul acestora prin acordarea unui stimulent financiar în sumă de 1.500 lei / familie constituită.

I. Scop

Scopul acordării stimulentului financiar, în cuantum 1.500 lei / familie constituită, este de a oferi un sprijin familiilor noi constituite prin încheierea căsătoriei, precum şi stabilirea principiilor, cadrului general şi a procedurii de acordare a acestui sprijin.
II. Beneficiari:

Beneficiarul stimulentului financiar pentru constituirea familiei este familia nou întemeiată, indiferent care dintre soţi formulează cererea de acordare a acestuia.
III. Condiții de accesare:

· cel puțin unul dintre soți are domiciliul pe raza U.A.T. Techirghiol, cu cel puțin 1 (un) an înainte de căsătorie;

· cel puţin unul dintre soți să fie la prima căsătorie;

· cel puțin unul dintre soți să aibă vârsta cuprinsă între 18 – 45 ani;
· căsătoria să fie oficiată pe raza U.A.T. Techirghiol, județul Constanţa;
· să depună cererea în termen de 30 de zile de la data căsătoriei, conform certificatului de căsătorie;
· solicitantul/solicitanta nu are datorii neeşalonate la bugetul local;

· extras de cont pentru efectuarea viramentului bancar pe numele solicitantului.
IV. Acte necesare:

• Cerere tipizată (conform Anexa 2);

• Actele de identitate ale soţilor;

• Certificatul de căsătorie;
• Dovada domiciliului stabil în oraş Techirghiol, jud. Constanţa cu cel puțin 1 an înainte de căsătorie (dovada domiciliului pe raza administrativ teritorială a oraşului Techirghiol, jud. Constanţa de minim 1 an se face prin anexarea unei fotocopii după cartea de identitate anterior deținută sau prin adeverință privind istoricul de domiciliu eliberată de SPCLEP Techirghiol);

• Extras de cont pentru efectuarea viramentului bancar pe numele titularului;
• Certificat de atestare fiscală emis de către Biroul Taxe și Impozite Locale al Primăriei oraşului Techirghiol pentru solicitantul stimulentului, din care reiese faptul că acesta nu are datorii neeșalonate către bugetul local (în situația în care datoriile către bugetul local au fost eșalonate, este necesar să se depună documentele doveditoare, respectiv: Decizie/Hotărâre judecătorească de eșalonare etc., grafic, ultima chitanță).
Dosarul cu actele doveditoare este acceptat numai dacă este complet.
V. Etapele analizării dosarului

Beneficiarii prezentei Metodologii vor depune cererea cu documentele necesare care atestă eligibilitatea la Direcţia de Asistență Socială din cadrul Primăriei oraşului Techirghiol.
Verificarea îndeplinirii condițiilor de eligibilitate se realizează în baza documentelor depuse de solicitant.

Reprezentanții Direcţiei de Asistență Socială vor înregistra doar cererile care sunt însoțite de toate documentele justificative, vor verifica integritatea și valabilitatea informațiilor.
Direcţia de Asistenţă Socială va transmite situaţia centralizatoare către Serviciul Venituri Contabilitate din cadrul Primăriei oraşului Techirghiol, în vederea efectuării plăţii. 
VI. Acordarea dreptului la stimulentul financiar pentru constituirea familiei:
(1) Dreptul la stimulent financiar se va acorda în termen de 30 de zile de la data depunerii cererii.

(2) Suma acordată cu titlu de stimulent financiar pentru constituirea familiei se va plăti prin transfer bancar.
(3) Stimulentul financiar se acordă o singură dată pentru constituirea familiei, în limita fondurilor bugetare anuale aprobate cu această destinaţie în bugetul local.
VII. Dispoziții finale:
În cazul în care se constată faptul că sumele acordate ca stimulent financiar pentru constituirea familiei au fost acordate în mod necuvenit, acestea vor fi recuperate, în condiţiile legii, de la titularul dreptului, în termenul general de prescripţie prevăzut de Legea nr. 287/2009, privind Codul civil, republicată, cu modificările ulterioare.

CERERE PENTRU ACORDAREA DE 

STIMULENT FINANCIAR PENTRU CONSTITUIREA FAMILIEI
Subsemnatul(a), _________________________________________________, cu domiciliul în __________________________, str. _____________________________, nr. ____, bl. ___, sc. ____, et. ____, ap. ______, jud. _______________________, posesor / posesoare al/a B.I. / C.I. seria ______, nr. __________, emisă de __________________________________, la data de ____________________, având CNP _________________________________, vă rog să îmi aprobați acordarea stimulentului pentru constituirea familiei.
Căsătoria a fost înregistrată în Registrul stării civile al localității Techirghiol, sub act nr. ____________________ din data de ___________________, cu Certificatul de Căsătorie seria _________ şi nr. ___________.
Totodată, declar că eu sau soțul/soția ______________________________, sunt/este la prima căsătorie.
Am luat la cunoștiință că informațiile din prezenta cerere vor fi prelucrate în conformitate cu Regulamentul (UE) nr. 679/2016, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și declar în mod explicit și îmi dau acordul în vederea prelucrării datelor cu caracter personal în scop contractual și/sau legal de către Primăria oraşului Techirghiol.

Totodată, îmi dau acordul față de posibila comunicare a acestor date către autorități publice, operatori, terți sau împuterniciți sau altor categorii de destinatari în scop contractual și/sau legal.

Dată,








Semnătură,

INIȚIATOR PROIECT:

PRIMARUL ORAȘULUI TECHIRGHIOL

Iulian-Constantin SOCEANU
AVIZEAZĂ PENTRU LEGALITATE:

SECRETARUL GENERAL AL ORAȘULUI TECHIRGHIOL

Niculina PAROŞANU

